Source: https://www.ekonoom.sk/2019/10/09/
Timestamp: 2020-02-23 19:44:33+00:00

Document:
Deň: 9. októbra 2019
Publikované 9. októbra 2019 16. januára 2020
Čakajú nás zmeny v roku 2020, ktoré sú zamerané na malých a stredných podnikateľov s nižšími príjmami. Zmeny by mali priniesť pozitívny dopad na administratívne zaťaženie a tiež zníženie daňového zaťaženia pre určitý okruh podnikateľov. Dňa 18.09.2019 vláda schválila novelu zákona č. 595/2003 Z. z. o dani z príjmov v znení neskorších predpisov s účinnosťou od 1. januára 2020.
Zoznam najdôležitejších zmien v zákone o dani z príjmov od 1.1.2020:
1. Vznik definície ,,mikrodaňovníka“ – § 2
2. Základ dane – § 4
3. Zvyšovanie nezdaniteľnej čiastky – § 11
4. Sadzba dane – § 15
5. Nová odpisová skupina ,,0″ – § 26
6. Zmena pravidiel odpočtu daňovej straty – § 30
7. Platenie preddavkov – § 42
S nasledujúcimi zmenami Vláda Slovenskej republiky očakáva nárast počtu začínajúcich podnikateľov avšak netreba zabúdať na to, že tieto zmeny reálne pocítia všetci podnikatelia až v roku 2021 pri podávaní daňových priznaní za predchádzajúce obdobie.
Nový daňový pojem - mikrodaňovník
Mikrodaňovníci ako nový pojem v zákone o dani z príjmov nájdete v § 2 písmeno w), ktorý znie:
Mikrodaňovníkom daňovník,ktorý je fyzickou osobou ktorého príjmy (výnosy) podľa § 6 ods. 1 a 2 za zdaňovacie obdobie neprevyšujú sumu ustanovenú osobitným predpisom,2a) a daňovník, ktorý je právnickou osobou, ktorého príjmy (výnosy) za zdaňovacie obdobie, neprevyšujú sumu ustanovenú osobitným predpisom;2a)
Mikrodaňovníkom nie je daňovník:
1.ktorý je závislou osobou podľa písmen n) až r) a realizuje kontrolovanú transakciu za toto zdaňovacie obdobie,
2.na ktorého bol vyhlásený konkurz, vstúpil do likvidácie alebo mu bol povolený splátkový kalendár,
3.ktorého zdaňovacie obdobie je kratšie ako 12 po sebe nasledujúcich kalendárnych mesiacov okrem daňovníka, ktorý má kratšie zdaňovacie obdobie z dôvodu úmrtia,“
2. Základ dane od 1.1.2020 sa mení nasledovne:
Pôvodné znenie § 4 odsek 1 zákona č. 595/2003 Z. z. o dani z príjmov do 31.12.2019:
(1) Základ dane sa zistí ako súčet:
(a) čiastkových základov dane z príjmov podľa § 5 a § 6 ods. 1 a 2, ktoré sa znižujú o nezdaniteľné časti základu dane (§ 11), a
(b) čiastkových základov dane z príjmov podľa § 6 ods. 3 a 4 a § 8
Nové znenie § 4 odsek 1 zákona č. 595/2003 Z. z. o dani z príjmov od 01.01.2020:
(1) Základ dane je:
a) súčet čiastkového základu dane z príjmov podľa § 5, ktorý sa zníži o nezdaniteľné časti základu dane alebo ich časť (§ 11), a čiastkových základov dane z príjmov podľa § 6 ods. 3 a 4 a § 8,
(b) čiastkový základ dane z príjmov podľa § 6 ods. 1 a 2, ktorý sa zníži o nezdaniteľné časti základu dane alebo ich časť (§ 11).“.
3. Zvyšovanie nezdaniteľnej čiastky:
Ďalšia veľmi dôležitá zmena v zákone o dani z príjmov je zvýšenie nezdaniteľnej časti základu dane. Táto suma ovplyvňuje čistý zisk teda aj výšku dane. Výška nezdaniteľnej časti je naviazaná na sumu platného životného minima.
V minulosti už sme túto sumu sme navrhovali zvýšiť na výšku minimálnej mzdy, keďže nezdaniteľná časť v minulosti v rokoch 2006 bola vo výške minimálnej mzdy tím pádom zamestnanci zarábajúce minimálnu mzdu neplatili žiadnu daň z príjmov.
Od roku 2020 výška NČ sa už nebude počítať ako 19,2 násobok životného minima, ale zvýši sa na 21 násobok.
Suma nezdaniteľnej časti základu dane na daňovníka bude v roku 2020 vo výške 4 414,20 €, oproti súčasnej výške 3 937,35 € platnej v roku 2019.
V zákone § 11 sa dopĺňa odsekom 15, ktorý bude znieť nasledovne:
Ak má daňovník súčet čiastkových základov dane z príjmov podľa § 5 a § 6 ods. 1 a 2, zníži si najskôr čiastkový základ dane z príjmov podľa § 5 o nezdaniteľné časti základu dane uvedené v odsekoch 2, 3, 10 a 14. Čiastkový základ dane z príjmov podľa § 6 ods. 1 a 2 si zníži len o nezdaniteľné časti základu dane uvedené v odsekoch 2, 3, 10 a 14 prevyšujúce čiastkový základ dane z príjmov podľa § 5.
Problém môže byť v budúcnosti, že akým spôsobom budú financované samosprávy, keďže výber dani u fyzických osobách ,, podielové dane,, plánujú znižovať. Takéto znižovanie automaticky znamená pre samosprávy, pre VÚC-ky, pre obce, pre mestá výpadok príjmov.
4. Zníženie sadzby dane na 15%:
Zníženie sadzby dane z príjmov na 15 % pre právnické osoby a živnostníkov s ročnými príjmami do 100 000 eur.
Pôvodné znenie § 15 písmeno a) zákona č. 595/2003 Z. z. o dani z príjmov do 31.12.2019:
3. 7 % z osobitného základu dane zisteného podľa § 51e ods. 3 písm. a),
4. 35 % z osobitného základu dane zisteného podľa § 51e ods. 3 písm. b),
2. 35 % z osobitného základu dane zisteného podľa § 51e ods. 4,
3. 21 % z osobitného základu dane zisteného podľa § 17f ods. 1 a 2.
Nové znenie § 15 písmeno a) zákona č. 595/2003 Z. z. o dani z príjmov od 01.01.2020:
(a) fyzickú osobu
1.zo základu dane zisteného podľa § 4 ods. 1 písm. a)
2. 15 % zo základu dane zisteného podľa § 4 ods. 1 písm. b) zníženého o daňovú stratu pre daňovníka, ktorý dosiahol za zdaňovacie obdobie príjmy (výnosy) podľa § 6 ods. 1 a 2 neprevyšujúce sumu 100 000 eur,
3. zo základu dane zisteného podľa § 4 ods. 1 písm. b) zníženého o daňovú stratu pre daňovníka, ktorý dosiahol za zdaňovacie obdobie príjmy (výnosy) podľa § 6 ods. 1 a 2 prevyšujúce sumu 100 000 eur
3a. 19 % z tej časti základu dane, ktorá nepresiahne 176,8-násobok sumy platného životného minima vrátane,
3b. 25 % z tej časti základu dane, ktorá presiahne 176,8-násobok platného životného minima,
4. 19 % z osobitného základu dane zisteného podľa § 7,
5. 7 % z osobitného základu dane zisteného podľa § 51e ods. 3 písm. a),
6. 35 % z osobitného základu dane zisteného podľa § 51e ods. 3 písm. b).
(b) právnickú osobu
1. zo základu dane zníženého o daňovú stratu
1a. 15 % pre daňovníka, ktorý dosiahol za zdaňovacie obdobie príjmy (výnosy) neprevyšujúce sumu 100 000 eur,
1b. 21 % pre daňovníka neuvedeného v bode 1a.,“.
5. Nová odpisová skupina ,,0,,:
Od roku 2020 budú intenzívnejšie podporované osobné automobily, ktoré majú v osvedčení o evidencii časť II v položke „18 P.3 Druh paliva/zdroj energie“ uvedené „BEV“ alebo „PHEV“ v akejkoľvek kombinácií s iným druhom paliva alebo zdroja energie.
Nové znenie § 26 ods. 1 sa pred odpisovú skupinu 1 vkladá odpisová skupina 0, ktorá znie:
„Odpisová skupina Doba odpisovania
Nové znenie § 26 sa dopĺňa odsekom 13, ktorý znie:
a)právnická osoba, na hmotný majetok zaradený do užívania v zdaňovacom období, v ktorom bol daňovník považovaný za mikrodaňovníka,
b)fyzická osoba, na hmotný majetok zaradený do obchodného majetku [§ 2 písm. m)] v súvislosti s dosahovaním príjmov podľa § 6 ods. 1 a 2, v zdaňovacom období, v ktorom bol daňovník považovaný za mikrodaňovníka.“.
6. Zmena pravidiel odpočtu daňovej straty:
Veľmi zaujímavá zmena bude pre mikrodaňovníkov, ktorí majú možnosť umoriť celú sumu daňovej straty až do výšky základu dane.
Odpisovanie straty od roku 2020 a vyššie, budú sa môcť uplatňovať (umorovať) 5 rokov.
Pôvodné znenie § 30 odseky 1 zákona č. 595/2003 Z. z. o dani z príjmov do 31.12.2019:
(1) Od základu dane daňovníka, ktorý je právnickou osobou, alebo od základu dane (čiastkového základu dane) z príjmov podľa § 6 ods. 1 a 2 daňovníka, ktorý je fyzickou osobou, možno odpočítať daňovú stratu rovnomerne počas štyroch bezprostredne po sebe nasledujúcich zdaňovacích období, a to počnúc zdaňovacím obdobím bezprostredne nasledujúcim po zdaňovacom období, za ktoré bola táto daňová strata vykázaná.
Ku dňu vstupu daňovníka do likvidácie alebo vyhlásenia konkurzu nárok na odpočet daňovej straty odo dňa vstupu do likvidácie alebo vyhlásenia konkurzu zaniká. Ak je zdaňovacie obdobie kratšie ako rok, daňovník môže uplatniť celý ročný odpočet daňovej straty.
Nové znenie § 30 odseky 1 až 6 zákona č. 595/2003 Z. z. o dani z príjmov od 01.01.2020:
1) Od základu dane daňovníka, ktorý je právnickou osobou, alebo od základu dane (čiastkového základu dane) z príjmov podľa § 6 ods. 1 a 2 daňovníka, ktorý je fyzickou osobou, možno odpočítať daňovú stratu počas najviac piatich bezprostredne po sebe nasledujúcich zdaňovacích období počnúc zdaňovacím obdobím bezprostredne nasledujúcim po zdaňovacom období, za ktoré bola táto daňová strata vykázaná.
Daňovník si môže uplatniť tento odpočet daňovej straty najviac do výšky:
a) základu dane u daňovníka, ktorý je právnickou osobou, alebo základu dane (čiastkového základu dane) z príjmov podľa § 6 ods. 1 a 2 u daňovníka, ktorý je fyzickou osobou, ak sa v príslušnom zdaňovacom období, v ktorom si uplatňuje odpočet daňovej straty považuje za mikrodaňovníka,
Ods. 2 sa na konci pripájajú tieto vety: „Ku dňu vstupu daňovníka do likvidácie alebo vyhlásenia konkurzu na daňovníka nárok na odpočet daňovej straty odo dňa vstupu do likvidácie alebo vyhlásenia konkurzu zaniká.
Ak je zdaňovacie obdobie kratšie ako 12 bezprostredne po sebe nasledujúcich kalendárnych mesiacov, daňovník môže uplatniť celý ročný odpočet daňovej straty.“.
Odsek 4 vkladá nový odsek 5, ktorý znie:
(5) Ak daňovník, ktorý začal odpočítavať daňovú stratu alebo mu vznikol nárok na odpočítavanie daňovej straty podľa odseku 1, zmenil právnu formu, má nárok na pokračovanie v jej odpočte podľa odseku 1.“
7. Platenie preddavkov:
Preddavky budú platiť daňovníci ak ich daňová povinnosť bude vyššia ako 5.000 eur.
Nové znenie § 42 ods. 2 a 3 sa suma „2 500 eur“ nahrádza sumou „5 000 eur“.

References: § 2
 § 4
 § 11
 § 15
 § 26
 § 30
 § 42
 § 2
 § 6
 § 4
 § 5
 § 6
 § 6
 § 8
 § 4
 § 5
 § 6
 § 8
 § 6
 § 11
 § 5
 § 6
 § 5
 § 6
 § 5
 § 15
 § 51
 § 51
 § 51
 § 17
 § 15
 § 4
 § 4
 § 6
 § 4
 § 6
 § 7
 § 51
 § 51
 § 26
 § 26
 § 6
 § 30
 § 6
 § 30
 § 6
 § 6
 § 42